Diari Oficial de la Generalitat Valenciana


Sumari del DOGV 5851, del 17-09-2008 (2008/10845)

RESOLUCIÓ de 27 de febrer de 2008, de la Direcció General per al Canvi Climàtic per la qual s'atorga a la unió temporal d'empreses formada per Urbaser, SA i Marpol Levante, SL (Ute Urbamar Levante) l'autorització ambiental integrada per a la instal·lació d'emmagatzematge i tractament de residus perillosos al Port Autònom de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5851

Data del DOGV
:   17-09-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/10163


Data del document
:   27-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * València
    * empresa privada
    * gestió de residus

RESOLUCIÓ de 27 de febrer de 2008, de la Direcció General per al Canvi Climàtic per la qual s'atorga a la unió temporal d'empreses formada per Urbaser, SA i Marpol Levante, SL (Ute Urbamar Levante) l'autorització ambiental integrada per a la instal·lació d'emmagatzematge i tractament de residus perillosos al Port Autònom de València. [2008/10895]  
Vistos els documents que es troben en l'expedient 382/06 IPPC, instruït a instàncies de la unió temporal d'empreses formada per Urbaser, SA i Marpol Levante, SL (d'ara endavant Ute Urbamar Levante), a fi d'obtenir l'autorització ambiental integrada per a una instal·lació d'emmagatzematge i tractament de residus perillosos, s'emet aquesta resolució de conformitat amb els següents   
Antecedents de fet  
Primer. Amb data 11 d'agost de 1997 el director general per al Desenvolupament Sostenible dicta una declaració d'impacte ambiental favorable a la instal·lació d'una planta de tractament de residus oliosos.  
Amb data 21 de març de 2000 la directora general de Planificació i Gestió del Medi dicta una estimació d'impacte ambiental favorable sobre el projecte d'ampliació de planta de tractament Marpol.  
Amb data 9 de juny de 1998 l'Ajuntament de València atorga llicència d'activitats qualificades a l'activitat de referència, la qual és ampliada amb data 5 d'abril de 2004.  
La Direcció General de Qualitat Ambiental va autoritzar Ute Urbaser, SA i Marpol Levante, SL per a l'abocament al mar a la dàrsena nord del Port de València de les aigües generades en la planta de tractament, àrea d'oficines, laboratori i aigües pluvials de la planta de tractament de residus oliosos de Marpol. La resolució va ser per un termini de 10 anys comptadors des del 10 de febrer de 1998. Posteriorment amb data 3 de juny de 2003 es va modificar la resolució per un canvi d'ubicació de punts de mostratge.  
Amb data 12 de març de 1998, la Direcció General de Qualitat Ambiental concedeix una autorització administrativa, amb número de gestor 173/G/RTP/CV, per a la recollida, transport i emmagatzematge temporal de residus oliosos procedents de les sentines dels bucs (residu oliós tipus Marpol segons el Reial decret 438/1994) i d'oli usat en instal·lacions de categoria A segons el RD 438/1994), i també el tractament de residus oliosos procedents de les sentines dels bucs (residu oliós tipus Marpol), a la instal·lació de referència.  
Mitjançant resolucions de la Direcció General d'Educació i Qualitat Ambiental de data 18 de juny de 2003 i 16 de desembre de 2003 es van concedir ampliacions d'autorització administrativa per a efectuar operacions de gestió de residus perillosos en la instal·lació de referència.  
Segon. Amb data 29 de desembre de 2006 el Sr. Aitor Jauregui Picabea, en representació de l'empresa Ute Urbamar Levante, amb CIF G-81683567, presenta en la Conselleria de Territori i Habitatge una sol·licitud d'autorització ambiental integrada per a instal·lació d'emmagatzematge i tractament de residus perillosos, ubicada a Nou Dic de l'Est, s/n, Port Autònom de València, amb CNAE 37145, i que es detalla en l'annex I.  
S'inclou informe urbanístic de l'Ajuntament de València de data 28 de setembre de 2005.   
Tercer. Amb data 9 de març de 2007 es requereix a l'interessat l'aportació de documentació complementària per a la tramitació de l'expedient, que finalment és aportada amb data 4 d'abril de 2007.  
Quart. Una vegada admesa a tràmit la sol·licitud amb data 27 d'abril de 2007, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Cinqué. Amb data 7 de maig de 2007 la Capitania Marítima a València de la Direcció General de la Marina Mercant emet un informe en relació amb la normativa aplicable en matèria ambiental marítima competència del Ministeri de Foment.  
Amb data 15 de maig de 2007 el Servei de Residus Industrials emet un informe sobre la suficiència de la documentació presentada.  
Amb data 17 de maig de 2007 el Servei de Protecció de l'Ambient Atmosfèric emet un informe en relació amb la contaminació acústica.  
Amb data 15 de maig de 2007 el Servei de Residus Urbans emet un informe en relació amb el Reial decret 9/2005 de sòls contaminats.   
Sisé. Amb data 9 d'agost de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de prevenció de la contaminació i qualitat ambiental, amb la publicació d'un anunci en el Diari Oficial de la Comunitat Valenciana (DOCV núm. 5574).  
Durant aquest període no es presenten al·legacions al projecte ni a la Conselleria de Medi Ambient, Aigua, Urbanisme i Habitatge ni a l'Ajuntament de València. En l'expedient consta el certificat de la informació pública.  
Seté. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Huité. Amb data 13 de desembre de 2007 la Capitania Marítima a València de la Direcció General de la Marina Mercant emet un informe sobre les obligacions de l'activitat en relació amb l'article 1 del Reial decret 253/2004, de 13 de febrer, pel qual s'estableixen mesures de prevenció i lluita contra la contaminació en les operacions de càrrega, descàrrega i manipulació d'hidrocarburs en l'àmbit marítim i portuari.  
Amb data 25 de gener de 2008 el Servei de Protecció de l'Ambient Atmosfèric emet un informe relatiu a la contaminació atmosfèrica en el qual sol·licita l'aportació de documentació complementària.  
Nové. Amb data 4 de febrer de 2008 es requereix a l'interessat l'aportació de documentació complementària per a la tramitació de l'expedient, que finalment és aportada amb data 15 de febrer de 2008.  
Deu. Amb data 22 de febrer de 2008 es realitza el tràmit d'audiència a l'interessat, i no s'hi presenten al·legacions.  
Onze. Amb data 26 de febrer de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'exp. 382/06 IPPC de sol·licitud d'autorització ambiental integrada, promogut per Ute Urbamar Levante.  
Als anteriors fets s'apliquen els següents,  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desenvolupa en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'annex I de la Llei 2/2006, en l'epígraf 5.1. «Instal·lacions per a la valoració de residus perillosos», inclosa la gestió d'olis usats, o per a l'eliminació dels esmentats residus en llocs diferents dels abocadors, amb una capacitat de més de 10 tones per dia.   
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Reial decret 509/2007, i el capítol III del títol I de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 15 de setembre, del Consell.  
Tercer. S'aplica el Reial decret 833/1988, de 20 de juliol, pel qual s'aprova el Reglament per a l'execució de la Llei 20/1986, bàsica de residus tòxics i perillosos, modificat pel Reial decret 952/1997, de 20 de juny.  
Quart. En matèria ambiental marítima, competència del Ministeri de Foment, s'apliquen entre altres les normes següents:  
- Conveni Internacional Marpol 73/78 per a la prevenció de la contaminació marina produïda per abocaments des de bucs.  
- Reial decret 145/1989 pel qual s'aprova el Reglament nacional d'admissió, manipulació i emmagatzematge de mercaderies perilloses als ports.  
- Reial Decret 958/2002 sobre instal·lacions d'avituallament de combustibles als ports d'interés general.  
- Reial decret 253/2004 pel qual s'estableixen mesures de prevenció i lluita contra la contaminació en les operacions de càrrega, descàrrega, manipulació d'hidrocarburs en l'àmbit marítim i portuari.  
- Ordre FOM/1392/2004 relativa a la notificació i entrega de rebutjos generats pels bucs.  
Cinqué. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats  
Vist tot el que antecedeix, i a proposta del cap del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer. Concedir a Ute Urbamar Levante l'autorització ambiental integrada per a la instal·lació d'emmagatzematge, valoració i eliminació de residus perillosos ubicada al Nou Dic de l'Est, s/n, del Port Autònom de València (València), referent al Projecte bàsic d'autorització ambiental integrada de la planta d'emmagatzematge i tractament de residus Marpol, de data 28 de desembre de 2006, subscrit per Carlos Pérez Marín, i queda inscrita en el Registre d'Instal·lacions de la Comunitat Valenciana amb el número 129-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
Els focus d'emissió canalitzada a l'atmosfera de les instal·lacions són els següents:  
  
Els valors límit d'emissió que s'han de complir en el focus canalitzat seran els següents:   
  
Les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 15%.  
En relació amb les emissions de partícules sòlides totals i el diòxid de sofre, en el termini màxim de dos anys s'han d'adoptar mesures correctores per al compliment dels valors límit establits d'acord amb les millors tècniques disponibles.  
1.2. Emissions difuses  
Per al cas de les emissions no canalitzades, els nivells d'immissió de compostos orgànics volàtils no hauran de sobrepassar la trentena part dels límits ambientals d'exposició professional per a agents químics més recentment publicats per l'Institut Nacional de Seguretat i Higiene en el Treball.  
De conformitat amb l'apartat 2 de la disposició addicional primera del Decret 127/2006, de 15 de setembre, s'estudiarà la possible captació i canalització de les emissions de compostos orgànics volàtils generades en les ventilacions dels tancs d'emmagatzematge del residu perillós tractat, el filtre premsa dels llots del tractament aquós, i també l'emmagatzematge temporal de residus perillosos.  
1.3. Programa de control i vigilància d'emissions atmosfèriques  
Condicions generals:  
Amb freqüència anual, s'ha de realitzar un control ambiental que garantisca l'adequació de les instal·lacions i l'activitat als requeriments legals aplicables i, específicament, als fixats en l'autorització ambiental integrada.  
Els punts de mostratge en els focus han de complir els requisits de l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
Els resultats del control ambiental s'han de remetre abans de l'1 de març de cada any a la Direcció General per al Canvi Climàtic conjuntament amb les dades sobre les emissions establides en el Reglament E-PRTR aprovat per Reial decret 508/2007, i d'acord amb l'article 3 de l'Ordre de 31 de gener de 2007, de la Conselleria de Territori i Habitatge, per la qual s'estableix el procediment per a la comunicació de dades sobre emissions per part dels titulars d'instal·lacions sotmeses a l'annex I de la Llei 2/2006, de 5 de maig, de prevenció de la contaminació i qualitat ambiental, i l'article 8.3 de la Llei 16/2002.  
2. Emissions sonores  
Respecte al nivell de sorolls transmesos a l'exterior, ha de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
  
En aquest sentit, una entitat col·laboradora en matèria de qualitat ambiental per al camp de la contaminació acústica ha de realitzar una auditoria acústica en l'entorn immediat de la parcel·la de l'activitat almenys cada cinc anys, d'acord amb l'article 37 d'aquesta llei.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i pels informes complets d'aquestes.  
3. Abocaments  
S'autoritza l'abocament al mar d'aigües residuals i pluvials de la instal·lació, amb un volum màxim de 50.000 metres cúbics anuals, conforme al projecte bàsic presentat, d'acord amb la Llei 27/1992 de ports de l'Estat i de la Marina Mercant i la Llei 22/1988 de costes, i les disposicions que les despleguen, entre aquestes el Reglament aprovat per Reial decret 1471/1989, el Reial decret 258/1993 pel qual s'estableix la normativa general sobre abocaments de substàncies al mar, i també l'Ordre del Ministeri d'Obres Públiques i Transports de 13 de juliol de 1993, per la qual s'aprova la instrucció per al projecte de conduccions d'abocaments de la terra al mar.  
3.1. Origen de les aigües residuals que s'han d'abocar  
Seran les aigües residuals generades en la planta de tractament, àrea d'oficines, laboratori i les aigües pluvials de la instal·lació, i queda prohibit:  
a) Abocar residus de naturalesa diferent dels indicats.  
b) Abocar aigües residuals procedents d'immobles o indústries diferents de la instal·lació.  
c) Diluir les aigües residuals a fi de complir els límits establits en la legislació vigent o els prescrits en aquesta resolució.  
3.2. Condicions generals  
1. La conselleria competent en medi ambient podrà inspeccionar en tot moment la instal·lació per a comprovar si s'ajusta al projecte presentat. Si s'aprecien desviacions o modificacions en relació amb el projecte, es podrà acordar la paralització temporal fins que s'esmenen els defectes observats.  
2. No es podran destinar les instal·lacions de tractament i evacuació d'aigües residuals a usos diferents dels previstos en el projecte bàsic, sense autorització d'aquesta Direcció General.  
3. L'Administració, per a protegir els interessos generals, podrà acordar, unilateralment, en qualsevol moment:  
a) La modificació de la via de desaigüe;  
b) La modificació, total o parcial, de les obres i instal·lacions existents per a satisfer futures disposicions en matèria d'abocament d'aigües residuals dictades per resolucions de caràcter general.  
En aquests casos el beneficiari queda obligat a realitzar, al seu càrrec, les obres corresponents en el termini que assenyale l'administració a aquest efecte. Si no efectua les obres en el termini assenyalat, s'entendrà que renuncia a l'autorització sense cap indemnització.  
En el cas que les mesures assenyalades en el paràgraf anterior siguen insuficients per a corregir o eliminar de les aigües residuals els productes que comporten perill, l'administració acordarà la caducitat de l'autorització d'abocament, amb instrucció prèvia del corresponent expedient.  
4. Així mateix, l'administració podrà modificar les condicions de l'autorització, sense dret a indemnització, quan les circumstàncies que van motivar l'atorgament s'hagen alterat, o bé sobrevinguen altres que, si hagueren existit anteriorment, haurien justificat la denegació o l'atorgament en termes distints. Si l'administració ho considera necessari, podrà suspendre l'efecte de l'autorització fins que es complisquen les noves condicions establides.  
En el cas que el titular de l'autorització no realitze les modificacions en el termini que assenyale l'administració a aquest efecte, aquesta podrà declarar la caducitat de l'autorització, sense perjudici de la imposició de les sancions oportunes.  
5. Les despeses que s'originen pel replantejament i el reconeixement de les instal·lacions, i també per la inspecció i vigilància d'aquestes, instal·lacions i abocaments, aniran a càrrec del beneficiari.  
6. El beneficiari estarà obligat a satisfer a la Generalitat un cànon d'abocament quan s'establisca reglamentàriament, en funció de la càrrega contaminant, en aplicació de l'article 85 de la Llei 22/1988 de costes.  
7. L'Administració no respondrà en cap cas dels perjudicis que puga patir el beneficiari quan s'extingisca la concessió per reversió, caducitat o rescat. Extingida la concessió per qualsevol causa, l'interessat no podrà abocar les aigües residuals al mar.  
3.3. Instal·lacions de depuració i evacuació  
Es disposa d'una instal·lació fisicoquímica compacta per a la depuració d'aigües residuals amb capacitat de tractament de 10 metres cúbics per hora, que disposa de separació d'hidrocarburs, neutralització-coagulació-floculació, filtració per sílex-antracita, adsorció per carbó actiu i filtre premsa, d'acord amb el Projecte bàsic presentat.  
Les modificacions que es pretenguen introduir en el tractament i evacuació de les aigües residuals han de ser sotmeses abans de la seua execució a l'aprovació d'aquest organisme.  
3.4. Localització dels punts de mostratge  
El punt de mostratge de l'efluent que s'ha d'abocar es localitza en:  
  
La presa de mostres es realitzarà segons l'annex I de la Directiva del Consell 1991/271/CE de 21 de maig de 1991. Les anàlisis per a la determinació de les característiques de l'abocament es realitzaran segons el que disposen els mètodes arreplegats en les normes UNE o, si no n'hi ha, segons «Standard methods for examination of water and waste water» de l'American Public Health Association, American Water Works Association i Water Pollution Control Federation.  
Els punts de mostratge d'aigües receptores es localitzen en coordenades UTM fus 30 datum Ed50):  
  
Les anàlisis per a la determinació de les característiques de les aigües receptores es realitzaran segons mètodes arreplegats en les normes UNE o, si no n'hi ha, segons «Standard methods for examination of water and waste water» de l'American Public Health Association, American Water Works Association i Water Pollution Control Federation.  
La conducció de desaigüe disposarà d'una arqueta de registre de fàcil accés, preparada per a aforar els cabals circulants, i també per a l'extracció de mostres per part del personal de la conselleria competent en medi ambient. En cas d'impossibilitat manifesta s'ha d'instal·lar un sistema que garantisca la representativitat de l'abocament i el fàcil accés dels tècnics.  
3.4. Valors límit d'emissió de l'abocament d'aigües residuals  
Les aigües abocades han de complir el que estableix la taula següent:  
  
La toxicitat es determinarà mitjançant el bioassaig d'inhibició de la luminiscència en Photobacterium phosphoreum i d'immobilització en Daphnia magna.   
3.5. Programa de control i vigilància  
3.5.1. Efluent  
El mostreig es farà 12 vegades a l'any, amb periodicitat mensual. Es determinaran els paràmetres següents: DQO, sòlids en suspensió, pH, nitrogen total, nitrats, nitrits, nitrogen Kjeldahl, fòsfor total, ortofosfats, olis i greixos, hidrocarburs i toxicitat. S'aportaran dades de cabal mensual.  
A més s'ha de presentar una vegada a l'any l'analítica de les substàncies previstes en l'annex II del Reial decret 258/1989 - tant de la llista I, si es detecten, com de la llista II.  
3.5.2. Aigües receptores  
El mostreig es farà 6 vegades a l'any. Els paràmetres que s'han d'analitzar seran els indicats en l'apartat anterior, als quals inclouran: Escherichia coli i enterococs intestinals.   
S'indicaran les observacions referents al vent, onatge i pluviometria en el moment de la presa de mostres, i també la transparència (mitjançant disc de Secchi) i la temperatura.  
3.5.3. Remissió de resultats  
Els resultats del pla de control i vigilància es remetran a aquesta Direcció General semestralment en el mes següent al semestre de la seua realització. Seran recopilats en un informe firmat per un tècnic adequadament qualificat on hi conste:  
- Data, hora i circumstàncies dels mostratges.  
- Resultats de les anàlisis.  
- Plànol amb situació dels punts de mostratge.  
3.6. Actuacions i mesures en casos d'emergència  
En els casos de fugues o danys procedents d'abocaments el titular de l'autorització queda obligat a posar en pràctica, immediatament, les actuacions i mesures necessàries perquè els danys que es produïsquen siguen mínims, preservant en tot cas la vida i la integritat de les persones, i també els béns de tercers i l'entorn natural.  
En casos d'emergència, el titular de l'autorització està obligat a informar aquesta Direcció General de forma immediata sobre la situació creada per aquesta, i també les mesures adoptades per a pal·liar els seus efectes, tot això sense perjudici de la imputació de danys al domini públic hidràulic que siga procedent. Així mateix haurà d'informar l'Autoritat Portuària, Capitania Marítima, Protecció Civil i els òrgans autonòmics implicats.  
Així mateix, tota anomalia en les instal·lacions de depuració d'aigües residuals que origine un abocament que supere els límits autoritzats ha de comunicar-se per escrit immediatament a aquesta Direcció General, i adoptar simultàniament les mesures necessàries per a corregir-la en el mínim termini.  
4. Prevenció de la contaminació en l'àmbit marítim  
De conformitat amb el que ha informat la Capitania Marítima a València, aquesta instal·lació de recepció d'hidrocarburs està subjecta al que disposa l'article 1 del Reial decret 253/2004, de 13 de febrer, pel qual s'estableixen mesures de prevenció i lluita contra la contaminació en les operacions de càrrega, descàrrega i manipulació d'hidrocarburs en l'àmbit marítim i portuari, per tant, ha de seguir el pla interior de contingències per contaminació marítima accidental i l'estudi de condicions ambientals aprovats.  
5. Protecció del sòl i de les aigües subterrànies  
L'informe preliminar de sòls presentat d'acord amb el Reial decret 9/2005 compleix l'abast i el contingut mínim requerit. Tot això sense perjudici que amb posterioritat puguen demanar-se del titular de l'activitat informes complementaris o periòdics més detallats, tal com es preveu en l'article 3, punts 3 i 4 de l'esmentat reial decret.  
Així mateix, el titular de l'activitat està obligat al que disposa el punt 5 de l'article 3 del Reial decret 9/2005, en el cas que en l'emplaçament s'instal·lara una activitat diferent de l'actual o canviara l'ús del sòl i també al que disposa l'article 8 del mateix reial decret que fa referència a la publicitat registral.  
L'àrea d'implantació de les instal·lacions d'emmagatzematge i tractament de residus disposa de solera de formigó i de xarxa de recollida d'aigües pluvials i possibles vessaments que poden produir-se. No obstant això, la instal·lació disposarà de materials absorbents en prevenció de possibles vessaments o fugues que poden produir-se en l'activitat.  
Queda prohibit l'abocament a llit, sòl o subsòl que puga deteriorar la qualitat de les aigües, i no es poden executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits establits en la Llei 10/1998, de 21 d'abril, de residus; en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
6.1. Gestió de residus  
Es manté la inscripció de l'empresa en el Registre General de Gestors Autoritzats de Residus de la Comunitat Valenciana.  
6.1.1. Emmagatzemament temporal de residus perillosos  
  
\* \* \* \* \* \* \* \* \* \* \* \* \* \* \* \* \* \* \* \* \* \* \*  
S'autoritzen les operacions d'emmagatzematge temporal dels següents residus perillosos (R13/D15), que s'han de realitzar en la zona d'emmagatzematge de residus perillosos de la instal·lació, amb una superfície de 40,425 metres quadrats i els tancs d'emmagatzematge de 450 metres cúbics cada un (TK 1, TK 2, TK 4) i de 30 metres cúbics cada un (TK 5, 6, 7, 8 i 9), segons la distribució establida en el Projecte bàsic:  
  
L'emmagatzematge temporal de residus perillosos es realitzarà d'acord amb les prescripcions relatives a emmagatzematge indicades en l'apartat de producció de residus.  
6.1.2. Valoració i eliminació de residus perillosos  
S'autoritza l'operació de valoració tipus R3 (recuperació de substàncies orgàniques) que s'ha de realitzar en la instal·lació, amb una capacitat de tractament de 75.000 tones anuals dels següents residus perillosos, entre els quals s'inclouen els residus oliosos procedents de les sentines dels bucs (residu oliós tipus Marpol):   
  
S'autoritza l'operació d'eliminació tipus D9 (tractament fisicoquímic) de l'aigua procedent de la decantació de l'oli usat recollit.   
6.1.3. Control en la gestió de residus perillosos  
Les operacions de gestió de residus realitzades en la instal·lació han de complir les condicions següents:  
I. Els residus es rebran amb vehicles propis o, si no n'hi ha, mitjançant transportistes de residus perillosos o no perillosos degudament registrats en la Conselleria competent en matèria ambiental.  
II. A la recepció dels residus s'efectuarà un control d'aquests, a l'efecte de verificar l'adequació dels residus perillosos als processos autoritzats, etiquetatge i quantitats. El control de quantitats s'efectuarà amb bàscula adequada o control volumètric. En el registre figuraran les quantitats valorades diàriament en cada línia de tractament, assegurant la traçabilitat dels residus tractats.  
III. L'empresa està obligada a portar un registre dels residus emmagatzemats i gestionats en el qual figure, almenys, el productor, la denominació i identificació del residu, la quantitat, data de recepció, gestor final de destinació, data d'expedició i número de document de control i seguiment per al cas dels residus perillosos. La justificació documental de les diferents transferències de titularitat estarà a la disposició de les administracions competents que així ho requerisquen.  
IV. Els envasos que continguen als residus hauran d'estar etiquetats de forma llegible i clara conforme al Reial decret 833/1988 i Reial decret 952/1997, i també a les normes d'etiquetatge i identificació de substàncies perilloses.  
V. Els residus s'han d'emmagatzemar en les condicions i zones previstes en el Projecte bàsic, d'acord amb el que especifica per a l'emmagatzematge de residus l'apartat de producció d'aquesta resolució, i serà realitzat conforme al projecte presentat.  
VI. La instal·lació haurà de garantir la independència entre les operacions de gestió amb els residus oliosos procedents de les sentines i residus que contenen hidrocarburs respecte a la resta de residus per als quals s'actua com a planta de transferència.  
VII. El producte de la valoració R3 haurà de complir les especificacions tècniques relatives a fuels establides en el Reial decret 61/2006, en cas contrari s'entregarà a gestor de residus autoritzat per a la seua valoració o eliminació.  
VIII. Abans de l'1 de març de cada any es presentarà davant de la Direcció General amb competències en matèria de residus les memòries anuals de gestió de residus perillosos corresponent a l'emmagatzematge de residus perillosos i a la valoració i eliminació de residus   
  
\* \* \* \* \* \* \* \* \* \* \* \* \* \* \* \* \* \* \* \* \* \*  
  
perillosos. En aquestes memòries s'especificarà l'origen i la quantitat dels residus gestionats, incidències rellevants que s'hagen pogut produir, tot això relatiu a l'any objecte de la memòria.  
IX. Ha de complir els requisits establits en la legislació vigent en matèria d'envasos i residus d'envasos, i de manera especial el que estableixen la Llei 11/1997 d'envasos i residus d'envasos i el Reial Decret 782/1998, de 30 d'abril, pel qual s'aprova el Reglament per al desplegament de l'execució de l'esmentada llei.  
X. Com a activitat de gestió emplenarà el document de control i seguiment en els trasllats de residus entre els diversos centres d'emmagatzematge i la planta de tractament per al residu oliós tipus Marpol, i entre els diversos centres d'emmagatzematge d'oli usat i gestors autoritzats.  
XI. Quant als olis usats gestionats i generats caldrà ajustar-se al que estableix el Reial decret 679/2006, de 2 de juny, pel qual es regula la gestió dels olis industrials usats.  
XII. La instal·lació s'ajustarà a les condicions indicades en el projecte tècnic en els aspectes no fixats en aquesta resolució.  
XIII. Ha de mantenir un control documental dels residus generats en la instal·lació, i indicar denominació del residu, codi LER, quantitat produïda, etapa del procés en què es genera i gestor de destinació.  
6.2. Producció de residus  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la capacitat de tractament del centre productiu detallat en l'annex I siga inferior de 75.000 tones anuals de residus perillosos:  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració, i han de ser entregats a gestor autoritzat transcorregut aqueix període. Aquest emmagatzematge temporal de residus perillosos s'ha de realitzar segregat per tipus de residu, ha d'estar convenientment senyalitzat i s'ha de realitzar en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida, o en els tancs de la instal·lació. Així mateix les zones d'emmagatzematge hauran d'estar incloses en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recolllida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residu la mescla dels quals, en cas de vessament, supose augment de la seua perillositat o en dificulte la gestió.  
Cal disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós, segons la seua naturalesa.  
L'envasament i l'etiquetatge dels residus es farà d'acord amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, i també el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos i els no perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'ha d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Així mateix ha d'emplenar la declaració anual de productor de residus perillosos i no perillosos, la qual serà remesa a la Direcció General per al Canvi Climàtic abans de l'1 de març de cada any. En aquesta declaració s'especificarà l'origen i quantitat dels residus produïts, la destinació donada a cada un d'aquests i la llista del fet que es troben emmagatzemats temporalment, i també les incidències rellevants que s'hagen pogut produir, tot això relatiu a l'any objecte de la declaració. Es realitzarà d'acord amb el model establit en l'annex III del Reial decret 833/88 per als residus perillosos, i per als residus no perillosos d'acord amb el model del Reglament E-PRTR aprovat per Reial decret 508/2007.  
7. Mesures que s'han d'adoptar en situacions diferents de les normals que poden afectar el medi ambient  
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat quant al funcionament de les instal·lacions.  
No obstant això, si es produeix algun incident en les instal·lacions que comporte el funcionament anòmal d'aquestes i d'això pot resultar l'incompliment dels límits imposats, haurà de comunicar immediatament aquesta situació a Protecció Civil, a l'Autoritat Portuària, Capitania Marítima, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil ha de remetre a l'Autoritat Portuària, Capitania Marítima, Ajuntament i a aquesta Direcció General un informe detallat, en el qual juntament a les dades d'identificació, hauran de figurar les següents:  
- Causes de l'incident.  
- Hora en què es va produir i duració d'aquest.  
- Característiques de l'emissió o abocament.  
- Mesures correctores adoptades.  
- Hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta, l'activitat ha de disposar d'una garantia financera que els permeta fer front a la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14821:1996.  
Així mateix, quan es determine el cessament d'alguna de les unitats, es desmantellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Declaració d'impacte ambiental  
S'han de complir les condicions establides en la declaració d'impacte ambiental emesa per la Direcció General per al Desenvolupament Sostenible de data 11 d'agost de 1997, i l'estimació d'impacte ambiental de la Direcció General de Planificació i Gestió del Medi de 21 de març de 2000.  
9. Altres condicions  
La planta i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
S'han de complir totes les disposicions aplicables per a garantir la seguretat, la salut de les persones i el medi ambient.  
10. E-PRTR  
Abans de l'1 de març de cada any ha de notificar a la Direcció General per al Canvi Climàtic d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. Qualsevol modificació i ampliació de la capacitat de tractament de les instal·lacions ha de ser notificada a aquesta Direcció General, i aportar documentació justificativa per a la seua aprovació, de conformitat amb l'article 42 de la Llei 2/2006 de prevenció de la contaminació i qualitat ambiental.  
Tercer. L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici arreplegats en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
No obstant això, l'autorització d'abocament al mar d'aigües residuals tindrà vigència fins que s'extingisca la concessió d'ocupació de domini públic portuari. En el cas que l'esmentada concessió es prorrogue més enllà del 31 de juliol del 2013, la vigència màxima de l'autorització d'abocament al mar serà la mateixa de l'autorització ambiental integrada, i ha de comunicar a aquesta Direcció General qualsevol renovació, modificació o extinció de la concessió d'ocupació de domini públic portuari.  
Quart. S'ha de presentar un certificat emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o a les seues reformes posteriors també autoritzades, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, les seues reformes o en les normatives que li siguen aplicables, i també aquells altres certificats previstos en les disposicions que s'hagen integrat.  
Cinqué. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. La comprovació serà realitzada en els termes establits en l'article 68.2 del Decret 127/2006 del Consell.  
Sisé. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Seté. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria competent en medi ambient qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Huité. D'acord amb el que estableix l'apartat 2.2 de l'article 26 del Reial decret 833/1988, de 20 de juliol, de residus tòxics i perillosos, el titular haurà d'especificar el personal que es compromet a tenir en les seues instal·lacions per a atendre i complir totes les obligacions derivades de l'activitat. Com a responsable de les instal·lacions i per a les relacions amb l'administració, l'empresa ha designat el Sr. Ricardo Palomino Cortés.  
Nové. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, responsabilitat ambiental, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no esgota la via administrativa, es podrà presentar recurs d'alçada davant de la secretària autonòmica de Medi Ambient, Aigua, Urbanisme i Habitatge de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 27 de febrer de 2008.- El director general per al Canvi Climàtic: Jorge Lamparero Lázaro.  
Annex I. Descripció del projecte  
El conveni internacional Marpol 73/78 per a la prevenció de la contaminació marina produïda per abocaments des de bucs, estableix l'obligació de recollida, emmagatzematge i tractament dels residus oliosos procedents de les sentines dels bucs.  
Amb aquesta finalitat, l'Autoritat Portuària de València va atorgar la concessió a la Ute Urbamar Levante, formada per les empreses Urbaser, SA i Marpol Levante, SL per a realitzar l'esmentada gestió dels residus oliosos procedents de les sentines dels bucs.  
La planta d'emmagatzematge i tractament de residus Marpol, ubicada al Nou Dic de l'Est del Port Autònom de València, disposa de les dependències següents:  
- Vial d'accés  
- Zona de pàrquing per a vehicles (treballadors i visites)  
- Edificis d'oficines, menjador i vestuaris.  
- Magatzem taller.  
- Laboratori.  
- Zona coberta per a càrrega i descàrrega de vehicles  
- Zona de bombament i filtració de residus  
- Zona d'emmagatzematge en depòsits aeris (residus d'hidrocarburs, producte final, aigua de procés, olis, fangs del tractament)  
- Zona d'emmagatzematge de residus (centre de transferència)  
- Nau de tractament de residus  
- Depuradora d'aigües residuals  
El procés de tractament dels residus oliosos procedents de les sentines dels bucs s'inicia amb el trasbals de sentines dels bucs al camió cisterna de recollida. El vehicle cisterna arriba a l'estació de descàrrega de la instal·lació, i es connecta a la canonada d'aspiració del bombament. S'inicia el trasbals dels residus cap als tancs d'emmagatzematge intermedi, i es realitza una filtració prèvia a l'emmagatzematge.  
Posteriorment es realitza un processament del residu en fase aquosa mitjançant un tractament fisicoquímic que inclou processos d'introducció d'additius, fluidificació, separacions i decantacions, del qual s'obtenen hidrocarburs valoritzables, aigües aclarides i fangs.  
L'hidrocarbur recuperat és emmagatzemat per a posteriorment ser sotmés a filtració en un grup de filtració automàtica. Aquest hidrocarbur, com a producte de la valoració, és distribuït a empreses que utilitzen fuel com a font energètica en el seu procés productiu. Una xicoteta part de l'hidrocarbur recuperat és utilitzat en la mateixa instal·lació com a combustible en la caldera d'aigua calenta del procés de tractament.  
Els fangs i la resta de residus d'hidrocarburs generats en el tractament són destinats a un gestor autoritzat. Els efluents de la depuració d'aigües residuals són abocats al mar, i es realitza un control de la seua composició tant en el punt d'abocament com en quatre punts de mostratge de les aigües receptores.  
Així mateix, la instal·lació disposa d'un centre de transferència en el qual es realitza l'emmagatzematge temporal d'altres tipus de residus perillosos recollits, i de residus produïts en el mateix procés de tractament. Aquests residus són destinats a gestor autoritzat.